CELEX: 22005D0079(01)
Language: hr
Date: 2005-06-10 00:00:00
Title: Odluka Zajedničkog odbora EGP-a br. 79/2005 od 10. lipnja 2005. o izmjeni Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               203
            
         22005D0079(01)
   
               L 268/10
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a br. 79/2005
   od 10. lipnja 2005.
   o izmjeni Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 36/2005 od 11. ožujka 2005. (1).
            
         
               (2)
            
            
               Prilog XX. Sporazumu je izmijenjen Odlukom Zajedničkog odbora EGP-a br. 43/2005 od 11. ožujka 2005. (2).
            
         
               (3)
            
            
               Direktiva 2004/42/EZ Europskog parlamenta i Vijeća od 21. travnja 2004. o ograničavanju emisija hlapljivih organskih spojeva nastalih upotrebom organskih otapala u određenim bojama i lakovima i drugim proizvodima za lakiranje automobila, o izmjeni Direktive 1999/13/EZ (3) treba se unijeti u Sporazum,
            
         ODLUČIO JE:
   Članak 1.
   Iza točke 8. (Direktiva Europskog parlamenta i Vijeća 94/63/EZ) poglavlja XVII. Priloga II. Sporazumu dodaje se nova točka koja glasi:
   
               „9.
            
            
               
                  32004 L 0042: Direktiva 2004/42/EZ Europskog parlamenta i Vijeća od 21. travnja 2004. o ograničavanju emisija hlapljivih organskih spojeva nastalih upotrebom organskih otapala u određenim bojama i lakovima i drugim proizvodima za lakiranje automobila, o izmjeni Direktive 1999/13/EZ (SL L 143, 30.4.2004., str. 87.).
               U smislu ovog Sporazuma na snazi su odredbe Direktive sa sljedećom prilagodbom:
               U članku 3. stavku 4. nakon riječi ‚proizvod’ dodaju se riječi ‚i za Island za razdoblje od 36 mjeseci od kasnijeg datuma iz Priloga II., kako bi se potrošile islandske zalihe’.”
            
         Članak 2.
   U točki 21.ab (Direktiva Vijeća 1999/13/EZ) Priloga XX. Sporazumu dodaje se:
   „, kako je izmijenjeno:
   
               —
            
            
               
                  32004 L 0042: Direktivom 2004/42/EZ Europskog parlamenta i Vijeća od 21. travnja 2004. (SL L 143, 30.4.2004., str. 87.).”
            
         Članak 3.
   Tekstovi Direktive 2004/42/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 4.
   Ova Odluka stupa na snagu 11. lipnja 2005., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 10. lipnja 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 198, 28.7.2005., str. 30.
   
      (2)  SL L 198, 28.7.2005., str. 45.
   
      (3)  SL L 143, 30.4.2004., str. 87.
   
      (4)  Ustavni zahtjevi nisu navedeni.